З нагоды 150-ых угодкаў Паўстаньня 1863 году журналісты гарадзенскага інтэрнэт-праекту “Твой стыль” раней прапанавалі чытачам пазнаёміцца з поглядам праваслаўнага сьвятара з Сьвята-Ўладзімірскай царквы ў Горадні протаярэя Аляксандра Велісейчыка. Яго выказваньні выклікалі вялікі рэзананс, бо праваслаўны сьвятар лічыць, што для яго, як беларуса, паўстанцы Каліноўскага выглядаюць зусім не героямі і падставаў шанаваць графа Мураўёва — аднаго з тых, хто кіраваў падаўленьнем паўстаньня — значна больш.